Missatge: Luxemburg es convertirà en el primer país en gaudir d'un transport públic gratuït, una mesura que busca combatre la contaminació a través d'una mobilitat més neta.Segons els plans del govern de coalició -integrat pel Partit Demòcrata, el Partit Socialista dels Treballadors i els Verds-, els ciutadans podran gaudir de manera gratuïta de tramvies, trens i autobusos a partir del primer trimestre del 2020.El medi ambient, una prioritatPrecisament el dimecres, el primer ministre de Luxemburg, Xavier Bettel, va prendre possessió del seu segon mandat, amb el medi ambient com una de les seves prioritats. Entre els acords de la coalició governamental es dedica un important apartat a la mobilitat i s'anuncia també la gratuïtat del transport públic."Una mobilitat eficient i sostenible no només és essencial per a la nostra economia, també indispensable per als nostres objectius de reducció d'emissions de gasos d'efecte hivernacle en  l'horitzó 2030, així com per la qualitat de vida per a tots aquells que viuen i treballen al nostre país", diu el document.La ciutat de Luxemburg és una de les urbs amb més problemes de trànsit que hi ha, i cada dia al voltant de 200.000 persones creuen la frontera des de França, Bèlgica o Alemanya per treballar.El govern de Bettel espera que aquesta mesura disminueixi l'ús dels cotxes. Actualment, ja es permet viatjar gratis a la xarxa de transport públic als menors de 20 anys.https://actualidad.rt.com/actualidad/298161-luxemburgo-convertira-primer-pais-transporte

Resposta: Envasos de plàstic per reduir el preu del metro, una iniciativa turca per reciclarTurquia és el país europeu que produeix més residus plàstics i compta amb la taxa de reciclatge més baixa d'Europa. Davant d'això, ha llançat una curiosa iniciativa on els passatgers de transport públic d'Istanbul podran bescanviar envasos de plàstic per bitllets de metro.El projecte impulsat pel Municipi Metropolità d'Istanbul té com a objectiu conscienciar la gent sobre el reciclatge i estimular l'ús del transport públic per reduir la contaminació ambiental.S'han instal·lat màquines expenedores de bitllets dissenyades per detectar el material que s'està reciclant i recollir envasos i ampolles de plàstic. Com més n'hi introdueixen els usuaris, més reduït és el preu del bitllet. Aquestes màquines estan ubicades a 25 llocs de la xarxa de transport d'Istanbul i, a finals d'any, es planeja instal·lar-ne un centenar a les diferents estacions.Per exemple, una ampolla de 0,33 litres equival a 2 centaus de lira turca, una ampolla de mig litre a 3 centaus i una d'1,5 litres val 6 centaus. I el passatger rep 9 centaus a la seva targeta de transport a canvi d'una llauna d'alumini de 0,5 litres.Per obtenir un bitllet de tarifa completa que li permeti viatjar des dels suburbis d'Istanbul al centre de la ciutat, el passatger hauria de reciclar 28 ampolles.https://www.ccma.cat/324/envasos-de-plastic-per-reduir-el-preu-del-metro-una-iniciativa-turca-per-reciclar/noticia/2891691/